Diari Oficial de la Generalitat Valenciana


Sumari del DOGV 8487, del 15-02-2019 (2019/1432)

Extracte de la Resolució de 18 de gener de 2019, del degà de la Facultat d'Economia, per la qual es convoca la XII edició del concurs «Projecte Empresarial» en cicles formatius i batxillerat i s'estableixen les bases que el regulen.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8487

Data del DOGV
:   15-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1432


Data del document
:   18-01-2019

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 18 de gener de 2019, del degà de la Facultat d'Economia, per la qual es convoca la XII edició del concurs «Projecte Empresarial» en cicles formatius i batxillerat i s'estableixen les bases que el regulen. [2019/1432]  
BDNS (identif.): 439410.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:   
http://www.pap.minhap.gob.es/bdnstrans  
  
Primer. Beneficiaris  
Hi poden participar els alumnes que cursen estudis en cicles formatius de grau superior o de batxillerat matriculats en centres de la Comunitat Valenciana durant el curs acadèmic 2018-2019.  
  
Segon. Objecte  
Els objectius d'aquest concurs són: fomentar i estimular l'activitat emprenedora entre els joves; potenciar el desenvolupament d'habilitats com l'observació, la iniciativa, l'assumpció de riscos, la presa de decisions, la resolució de conflictes, la sensibilitat social i amb el medi ambient i el treball en equip; premiar la iniciativa i creativitat dels joves que estudien cicles formatius de grau superior o batxillerat a la Comunitat Valenciana, mitjançant la presentació d'un projecte d'empresa.  
  
Les propostes, en forma de projecte d'empresa, no poden haver sigut presentades a edicions prèvies d'aquest concurs.  
Aquest premi és compatible amb altres subvencions, ajudes, ingressos o recursos, per a la mateixa finalitat.  
  
Tercer. Bases reguladores  
Les bases de la convocatòria es publiquen a la URL   
https://www.uv.es/economia  
  
Quarta. Quantia  
S'estableixen tres premis, subjectes a la retenció corresponent, si escau, tant per als alumnes com per a professors, patrocinats per la càtedra «Empresa i Humanisme», la càtedra «Excel·lència i Desenvolupament en Emprenedoria: d'estudiant a empresari» i la càtedra «Finances Internacionals» de Banco Santander, que són:  
- Premi Empresa i Humanisme: 600 € per a l'equip i diploma per a cada component.  
- Premi Excel·lència i Desenvolupament en Emprenedoria: d'estudiant a empresari: 600 € per a l'equip i diploma per a cada component.  
- Premi Finances internacionals de Banco Santander: 600 € per a l'equip i diploma per a cada component.  
Els altres set equips finalistes rebran 150 € cadascun, que són finançats conjuntament per les tres càtedres.  
A més, els professors que hagen dirigit els equips premiats obtindran un únic premi de 150 € i diploma.  
Cada equip pot optar a un únic premi.  
L'import corresponent a cada premi es repartirà per igual entre els alumnes integrants de l'equip.  
Si un professor dirigeix més d'un projecte premiat, rebrà els diplomes per cada projecte, encara que només rebrà l'import corresponent a un únic premi econòmic. Si hi ha dos o més professors responsables d'un mateix equip, la quantia del premi serà repartida entre tots dos docents per igual.  
  
Cinqué. Termini de presentació de sol·licituds  
Les sol·licituds es poden presentar a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) i fins al 28 de març de 2019, a les 14 hores.  
  
Sisé. Altres dades  
El document ha de contenir un projecte d'empresa que serà valorat per un tribunal. L'extensió màxima d'aquest document (sense incloure annexos) ha de ser de 45 pàgines, amb una mida de lletra 12 i un interlineat d'1,5 espais. Cada projecte ha d'incloure en la portada el títol del projecte, els noms dels estudiants i el nom del professor tutor. A més, la primera pàgina ha de contenir l'índex de continguts, paginat degudament. Al document principal es poden afegir el nombre d'annexos que els participants consideren necessaris, els quals han de ser especificats i numerats apropiadament. Se n'ha de lliurar una còpia impresa en paper i un arxiu en format Word o PDF. La còpia impresa s'ha de presentar amb una enquadernació senzilla (en A4 i amb espiral).  
Les propostes han d'estar escrites en qualsevol de les llengües oficials de la Comunitat Valenciana.  
Cada proposta ha de ser signada per un màxim de quatre estudiants d'un mateix centre, i obligatòriament per un professor'tutor també del mateix centre.  
Cada professor pot ser director de més d'un projecte.  
Un participant, o grup de participants, només pot presentar una proposta.  
  
València, 18 de gener de 2019.- La rectora, p. d. (DOGV 09.07.2018), el degà de la Facultat d'Economia: José Manuel Pastor Monsálvez.